Saltenbanen ble bygd ferdig i perioden 1958 (Rognan–Fauske) til 1962 (Fauske–Bodø). Strekningen er på 80,99 km og har fra 13. desember 2015 elleve og ni avganger hver ukedag henholdsvis til og fra Bodø, hvorav hhv. sju og fem er lokaltog som del av Saltenpendelen. Toglinjen har kun enkeltspor, er ikke elektrifisert, og mangler moderne signalanlegg. Strekningen vil dog få det nye ERTMS-signalsystemet i 2022 ettersom Nordlandsbanen er blant de første banene som får systemet og utbyggingen starter nordfra.